钦定古今图书集成/理学汇编/字学典/第083卷 > 《宋陈思书苑菁华》 > 《勒势第二》
## 钦定古今图书集成/理学汇编/字学典/第083卷 > 《宋陈思书苑菁华》 > 《勒势第二》

勒不得卧其笔，中高两头，下以笔心压之。《口诀》云：“头
傍锋仰策，次迅收。若一出，揭笔不趯，而暗收，则薄员
而疏，笔无力矣。”夫勒笔锋似及于纸，须微进仰策峻
趯。

问曰：“勒不言画而言勒，何也？”

论曰：勒者，趯笔而行，承其虚画，取其劲涩，则功成矣。
今止言画者，虑在不趯，一出便画，则锋拳而怯薄也。
夫勒者，藉于竖䟐䟐则笔劲涩，亡其流滑，微可称工
矣。《笔诀》云：“策笔须勒，仰笔覆收。”准此则形势自彰矣。